2017年11月20號，德國聯邦議會選舉之後組閣談判破裂。自由民主黨話同總理默克爾領導嘅基民盟、姊姊政黨基社盟同綠黨冇互信基礎，決定退出談判。默克爾就對自由民主黨嘅決定感到遺憾，又話自己作為總理，會用盡一切辦法確保國家響未來艱難嘅日子，維持良好管治。默克爾跟住會同總統施泰因邁爾會面，正式通知對方組閣談判破裂，施泰因邁爾有權宣布，再次舉行大選，默克爾亦可以同綠黨組成少數派政府。分析話，今次係默克爾做咗總理十二年以來，面對最嚴峻嘅危機。